text: Endnu en ulv i Jylland
  10 marts 2015 kl. 21.22
  DNA-analyser viser, at der nu er 19 forskellige ulve herhjemme.
  Det er forsker Liselotte Wesley Andersen fra Aarhus Universitet, der foretager DNA-analyserne af spor fra ulve herhjemme. Hun kan nu melde om endnu et sikkert fund af en ny ulv, skriver DR Midt og Vest.
  - Det er en ulv fra det sydvestlige Jylland, som er et nyt individ i forhold til dem, vi tidligere har fået DNA-prøver fra. Derfor kan vi altså konstatere, at vi nu er oppe på 19 forskellige ulve i Danmark, siger Liselotte Wesley Andersen.
  Indtil videre har alle fund været fra strejfende hanulve, som kommer over grænsen fra Tyskland.
  